Koroshi no rakuin
<s>je japanski crno-bijeli kriminalistički film snimljen 1967. godine u režiji Seijuna Suzukija, koji se smatra jednim od najpoznatijih ostvarenja yakuza žanra.</s>

<s>Protagonist, koga tumači Joe Shishido, je profesionalni ubica koji nakon susreta sa ljepoticom opsjednutom smrću (koju tumači Annu Mari) promaši jednu od svojih meta, a nakon toga i sam postane meta, te se mora obračunati ne samo sa svojim šefom (čiji lik tumači Isao Tamagawa) nego i sa svojim tajanstvenim suparnikom (koga tumači Koji Nanbara).</s><s>Seizun je film režirao kao zaposlenik studija Nikkatsu, u kome je prethodno proizveo cijeli niz "konfekcijskih" B filmova.</s><s>Žigosan za ubijanje se, međutim, značajno razlikovao zbog korištenja neobičnog kadriranja, bizarnih i seksualnim fetišima opsjednutih likova kao i scena na rubu nadrealizma, odnosno narativnih tehnika srodnih opusu Jean-Luca Godarda.</s>

<s>Film je nakon premijere doživio komercijalni neuspjeh, ali i porazne kritike.</s><s>25. aprila 1968. je Suzuki dobio otkaz, naknadno objašnjen time da su mu "filmovi nerazumljivi".</s><s>Na to je Suzuki reagirao pokretanjem sudske parnice, pri čemu su na njegovu stranu stali mladi japanski filmofili, koji su ga proglasili "neshvaćenim filmskim umjetnikom i autorom".</s><s>Spor, prilikom koga je Suzuki stekao reputaciju antiestablišmentske i kontrakulturne ikone je okončan 24. decembra 1971. nagodbom kojom mu je isplaćeno milion jena i javnom isprikom od vodstva studija.</s><s>Usprkos tog uspjeha, Suzuki je nekoliko godina bio na neslužbenoj crnoj listi vodećih japanskih filmskih studija i trebalo mu je nekoliko godina da snimi svoj sljedeći cjelovečernji film.</s>

<s>Žigosan za ubijanje, koji je u međuvremenu u Japanu stekao svojevrsni kult status se 1980-ih počeo prikazivati i na stranim festivalima.</s><s>Sa vremenom je počeo snažno uticati na japanske filmaše, prije svega Takeshija Kitana, a američki autor Jim Jarmusch mu je dao posvetu u svom filmu Ghost Dog: The Way of the Samurai.</s>

<s>Integralna verzija filma, u kojoj je iz scena gdje se likovi pojavljuju goli izbačene cenzorske crne točke, se pojavila na DVD-izdanju 2001. godine.</s><s>Seizun je 2002. snimio nastavak pod naslovom Pištoljska opera gdje ostarjelog protagonista tumači Makiko Esumi.</s>

<s>Uloge
 Joe Shishido ...</s><s>Goro Hanada, Ubica Broj Tri
 Koji Nanbara ...</s><s>Ubica Broj Jedan
 Isao Tamagawa ...</s><s>Michihiko Yabuhara, yakuza bos
 Annu Mari ...</s><s>Misako Nakajo, femme fatale
 Mariko Ogawa ...</s><s>Mami Hanada, Hanadina supruga
 Hiroshi Minami...</s><s>Gihei Kasuga, profesionalni ubica koji se odao piću</s>

<s>Izvori</s>

<s>Vanjske veze</s>

<s>Japanski filmovi
Kriminalistički filmovi
Triler filmovi
Jakuza filmovi</s>

